Lav et referat af nedenstående tekst:

Tekst:
Det er nogle gange de små ting, der gør den største forskel. Sådan er det også for Centralcaféen i Aalborg, hvor ejer Klaus Ejstrup har formået at spare tusindevis af kroner på elregningen de sidste par måneder. Løgsningen er simpel. Sluk for spillemaskinerne. - Der er mange firmaer i Aalborg, som har gjort det. Så jeg tænkte, at det kunne jeg lige så godt prøve, fortæller café-ejeren, der nu sparer et par tusinde på sin elregning hvert kvartal. - Man kan jo lige så godt spare de penge, for elpriserne er høje nok i forvejen, lyder det fra den ydmyge Klaus Ejstrup Hvis man nu som kunde ærgrer sig over de nu slukkede, lysende maskiner, så frygt ej. Spillemaskinerne er nemlig kun slukket i de perioder, hvor de alligevel ikke bliver brugt, da det er den unødige  strøm, der er spild af penge. - Man kan sagtens spille på dem. Det tager omkring et halvt minut at starte dem op, så det er ikke et problem, forklarer Klaus Ejstrup.

Referat:
Centralcaféen i Aalborg har knækket koden til at spare tusindvis af kroner på elregningen.